**XI МЕЖДУНАРОДЕН ЛИТЕРАТУРЕН УЧЕНИЧЕСКИ КОНКУРС „КОЙТО СПАСИ ЕДИН ЧОВЕШКИ ЖИВОТ, СПАСЯВА ЦЯЛА ВСЕЛЕНА“**

**2023-2024 г.**

**ОРГАНИЗАТОР**: Център за еврейско-българско сътрудничество „Алеф”

**Спомоществователи:** Община Бургас, Министерството на образованието и науката,  Национален Дворец на децата

**ТЕМА:  „КОЙТО СПАСИ ЕДИН ЧОВЕШКИ ЖИВОТ, СПАСЯВА ЦЯЛА ВСЕЛЕНА“**

**ЖАНР:** **художествена проза, видеоразказ**

**ОБЩИ ПОЛОЖЕНИЯ:**

Център за еврейско-българско сътрудничество „Алеф” организира Международния ученически литературен конкурс „Който спаси един човешки живот, спасява цяла вселена”, за да привлече вниманието на учениците към героичния акт на българския народ – спасяването на българските евреи от унищожение по време на Втората световна война. Инициативата е създадена, за да възпитава у младите хора стремеж към човеколюбие, толерантност, противопоставяне на антисeмитизма, ксенофобията, расизма и езика на омразата.

Темата на всяко от изданията на конкурса е различна и е свързана с определена годишнина или общозначимо събитие от политическия и обществения живот. Виртуалната библиотека в сайта на Център „Алеф” осигурява материали по всяка от обявените теми, на които участниците могат да базират творбите си.

**ЦЕЛИ:**

* Изграждане на гражданска позиция в духа на толерантност, хуманизъм и търпимост у младите хора;
* Превенция на езика на омразата, ксенофобията и расизма;
* Поощряване интереса на учениците към задълбочено изучаване и разбиране на историческите събития и значението на акта за спасение на българските евреи в годините на Холокоста;
* Създаване на умения за изучаване и представяне на исторически събития и факти  чрез похватите на литературата;
* Откриване и стимулиране на литературния талант на учениците;
* Създаване на усещане у младите българи за единение между етносите, възпитаване в демократични европейски ценности;
* Придобиване на опит за участие в обществени инициативи

**ПРАВО НА УЧАСТИЕ В ЖАНР 1:** художествен разказ, основаващ се на историческо събитие или личност

1. **I**. Ученици в гимназиална степен от България и чужбина в две категории:

– от VIII  до XII клас, ученици в средни училища в България

– от VIII  до XII клас, ученици в средни училища в Европа и Израел

**ПРАВО НА УЧАСТИЕ В ЖАНР 2:** Видео разказ, основаващ се на историческо събитие или личност.

1. Ученици в гимназиална степен от България и чужбина в две категории:

-ученици в средни училища от VIII  до XII клас от България

-ученици в средни училища от VIII  до XII клас в Европа и Израел

**ИЗИСКВАНИЯ:**

Участниците представят художествен  разказ, написан специално за този конкурс, на родния езика на кандидата, непубликуван и неучаствал в други конкурси.

Кандидатите, подготвили видеоразказ трябва да го изпратят на български език или на родния си език, но със субтитри на английски език.

Всеки се представя само с една творба.

**НАСОКИ:** Младите автори трябва да се пренесат във времето на Холокоста и да сътворят литературна творба, в която да насочат вниманието си към тежкото и безправно положение на еврейското население в България, трудностите и тревогите в очакване на депортация към нацистките лагери на смъртта, както и съпротивата и помощта на достойни българи, довела до безпрецедентния акт на спасяване на българските евреи. Със средствата на художествената литература или с похватите на киното чрез видео разказ, заснет с телефон или любителска камера, учениците ще трябва да представят чрез конкретна история тревожното време от Втората световна война, страха на преследваните евреи и смелостта на достойни българи- спасители.

Разкази, които се основават на историческа конкретика ще се разглеждат с предимство. Журито високо ще оцени изследователския дух на авторите – издирване на очевидци или техни наследници, както и творческото пресъздаване на техните спомени. Креативният подход към темата ще бъде предимство.

За видеоразказите се препоръчва да съдържат някой от следните елементи: индивидуални спомени, интервю по темата, документиране на лична история, видеоразказ на места, където са се развили драматични събития през Холокоста, флашмоб, артистични възстановки, сценично разиграване на сюжети по темата и др.

**ОБЕМ:**

За разказ: Максимално 4 компютърни страници, шрифт Times New Roman, 12 пункта.

За видео разказ, заснет с телефон или любителска камера времетраене до 5 минути

Участниците задължително посочват трите си имена, кратка визитка, пълен адрес за кореспонденция, телефонен номер  и e-mail за връзка.

**СРОК:**

Конкурсните материали: разкази или линкове за сваляне на видеоразказите се изпращат на имейл адреса на организаторите  center.alef@gmail.com

Начало: **1 октомври 2023**

Краен срок за получаване на творбите: **1 февруари 2024 година**

**ОЦЕНЯВАНЕ:**

Творбите ще бъдат оценявани от жури в международен състав. Журито ще номинира 30 най-добри участника от България и чужбина.

**НОМИНИРАНИ:**

На церемонията по награждаване през юни 2024 година в Бургас, България, ще бъдат поканени всички номинирани, на разноски на организаторите.

Номинираните художествени разкази, както и видеоразказите, ще бъдат публикувани **на интернет** страницата на Център „Алеф“.

Номинираните автори декларират съгласие за публикация на творбите им или части от тях в български медии и в сборници на ЦЕБС „Алеф”.

**НАГРАДИ:**

От номинираните журито ще излъчи победителите в три категории:

1. за литературен разказ за българските участници
2. за литературен разказ за международните участници
3. за видео разказ за българските и международните участници заеднo
4. Участие в активностите на 3-дневния Международен младежки литературен фестивал „Приятелството –смисъл и спасение” в Бургас, България, през юни 2024, на разноски на организаторите. Участие в работилниците по творческо писане с видни писатели и историци, прожекции на документални филми, посветени на Холокоста и уникалното спасение на българските евреи, представяне на книги, изложби, литературни четения и други.
5. Участие в тържествената церемония по награждаване на конкурса „Който спаси един човешки живот, спасява цяла вселена” през юни 2024 в Бургас. на разноски на организаторите.
6. Наградените разкази ще бъдат публикувани през 2024 г. в самостоятелен сборник, издание на Център „Алеф”, както и на сайта [**www.alef-bg.org**](http://www.alef-bg.org/)
7. Парични награди и грамоти за най-добре представилите се участници.
8. За българските участници, класирали се на І, ІІ и ІІІ място, възможност за получаване на целогодишни държавни стипендии

**ОБЯВЯВАНЕ НА РЕЗУЛТАТИТЕ:**

* Номинираните творби ще бъдат обявени на сайта на организаторите **www.alef-bg.org** до **1- ви април 2024 година**
* Резултатите за крайното класиране ще бъдат обявени на тържествена церемония по награждаване в Бургас през **м. юни 2024 година**

\*Размерът на пaричните суми за наградите се определя за всяко издание на конкурса от организаторите.

\*Настоящият регламент e публикуван в интернет страницата на организаторите. Организаторите си запазват правото на промени.